CELEX: 32016L1028
Language: sl
Date: 2016-04-19 00:00:00
Title: Delegirana direktiva Komisije (EU) 2016/1028 z dne 19. aprila 2016 o spremembi Priloge IV k Direktivi 2011/65/EU Evropskega parlamenta in Sveta glede izjeme pri uporabi svinca v spajkah električnih povezav s senzorji za merjenje temperature v nekaterih napravah zaradi prilagoditve tehničnemu napredku (Besedilo velja za EGP)

25.6.2016   
            
            
               SL
            
            
               Uradni list Evropske unije
            
            
               L 168/13
            
         DELEGIRANA DIREKTIVA KOMISIJE (EU) 2016/1028
   z dne 19. aprila 2016
   o spremembi Priloge IV k Direktivi 2011/65/EU Evropskega parlamenta in Sveta glede izjeme pri uporabi svinca v spajkah električnih povezav s senzorji za merjenje temperature v nekaterih napravah zaradi prilagoditve tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) in zlasti člena 5(1)(a) Direktive,
   ob upoštevanju naslednjega:
   
               (1)
            
            
               Direktiva 2011/65/EU prepoveduje uporabo svinca v električni in elektronski opremi, ki je dana na trg.
            
         
               (2)
            
            
               Svinec se uporablja za električne povezave v kriogenskih senzorjih za medicinske pripomočke ter instrumente za spremljanje in nadzor, da se prepreči nastanek debelih intermetalnih faz, laskov in kositrne kuge. Ti senzorji se pri nekaterih primerih uporabe uporabljajo za merjenje zelo nizke temperature za krajša obdobja.
            
         
               (3)
            
            
               Spajk brez svinca ni mogoče uporabiti pri primerih uporabe v kriogenskih senzorjih, ker so dovzetni za kositrno kugo, ki resno vpliva na zanesljivost naprav. Dokazano je bilo, da pri kriogenskih senzorjih, ki obratujejo pod običajnimi pogoji, nobena alternativna možnost povezave razen spajkanja ni obenem zanesljiva in na voljo.
            
         
               (4)
            
            
               Svinčene spajke v zunanjih kontaktih temperaturnih senzorjev, ki se redno uporabljajo pri temperaturah pod – 150 °C, bi bilo zato treba izvzeti iz omejitve kot izjemo v točki 26 Priloge IV k Direktivi 2011/65/EU z veljavnostjo do 30. junija 2021. Ob upoštevanju inovacijskih ciklov pri medicinskih pripomočkih ter instrumentih za spremljanje in nadzor ni verjetno, da bi trajanje te izjeme negativno vplivalo na inovacije.
            
         
               (5)
            
            
               Direktivo 2011/65/EU bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Priloga IV k Direktivi 2011/65/EU se spremeni, kakor je navedeno v Prilogi k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 30. aprila 2017. Komisiji takoj sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 19. aprila 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 174, 1.7.2011, str. 88.
   
      PRILOGA
      V Prilogi IV k Direktivi 2011/65/EU se točka 26 nadomesti z naslednjim:
      
         
                     „26.
                  
                  
                     Svinec v naslednjih primerih dolgotrajne uporabe pri temperaturi pod – 20 °C pod običajnimi pogoji obratovanja in skladiščenja:
                     
                                 (a)
                              
                              
                                 v spajkah na ploščah tiskanega vezja,
                              
                           
                                 (b)
                              
                              
                                 v prevlekah priključkov električnih in elektronskih komponent in prevlekah plošč tiskanega vezja,
                              
                           
                                 (c)
                              
                              
                                 v spajkah za povezovanje žic in kablov,
                              
                           
                                 (d)
                              
                              
                                 v spajkah za povezovanje pretvornikov in senzorjev.
                              
                           Svinec v spajkah električnih povezav s senzorji za merjenje temperature v napravah, ki so namenjene redni uporabi pri temperaturah pod – 150 °C.
                     Te izjeme prenehajo veljati 30. junija 2021.“